Hrvatski jezik (29. travnja 2020.)

**Televizijske emisije**

ROK ZA IZVRŠAVANJE ZADATKA: četvrtak (30. 4.), do 15 sati

Zadatak i upute za rad:

* Na jučerašnjem ste se satu upoznali sa značenjem pojmova „televizija“ i „televizijski program“ te otkrili kakve vrste televizijskih emisija, s obzirom na njihovu temu i sadržaje, postoje.
* Za rješavanje današnjega zadatka neće vam više trebati čitanka, nego internet, a možda i samo vaše znanje (ako ste i sami ljubitelji i dobri poznavatelji televizijskih emisija). Dakle, danas ćete malo istraživati.
* **Vaš je zadatak sljedeći:**

Za svaku vrstu televizijske emisije pronaći ćete primjer emisije koja se emitira na nekom televizijskom programu. Dakle, za svaku vrstu napisat ćete naslov emisije koja postoji na nekom hrvatskom tv programu.

Podsjećam na vrste televizijskih emisija koje postoje:

Informativne, dokumentarne, glazbene, sportske i obrazovne emisije te televizijske serije.

To znači da ćete vi morati pronaći i zapisati konkretan primjer za svaku od navedenih.

(Kao što sam već navela, ako ne znate nijednu emisiju koja pripada nekoj od ovih vrsta, poslužit ćete se internetom kao izvorom potrebnih informacija.)

* I to je to za danas! Vrlo jednostavan zadatak, zar ne?
* Fotografije vaših uradaka šaljete mi, kao i uvijek, privatnom porukom na yammer.

Ako ne budete mogli pristupiti yammeru, znate da možete poslati i e-poštom.

***Sretno u istraživanju!***